న్యూఢిల్లీ, ఫిబ్రవరి 15 (ఆంధ్రజ్యోతి): వ్యక్తిగత వాహనాల్లో ఆయుధాలను ఉంచుకోవడానికి అనుమతించవద్దని పార్లమెంటరీ స్థాయీ సంఘం సూచించింది. రోడ్డుపై ప్రయాణిస్తున్న క్రమంలో సహ వాహనదారులతో చిన్న చిన్న గొడవలు అయినప్పుడు సహనం కోల్పోయి తమ తుపాకులతో కాల్పులకు తెగబడుతున్నారని తేల్చింది. ముఖ్యంగా ఇలాంటి కేసులు మహానగరాలు, పట్టణాల్లో ఎక్కువ నమోదు అవుతున్నాయని తెలిపింది. నియంత్రణ లేకపోవడంతో ఎక్కువశాతం లైసెన్స్డ్ గన్లతోనే కాల్పులు జరుగుతున్నాయని పేర్కొంది. కాబట్టి వాహనాల్లో ఆయుధాలను ఉంచుకోవడాన్ని నిషేధించాలని సిఫారసు చేసింది. రవాణ శాఖ పార్లమెంటరీ స్థాయీ సంఘం మోటార్ వాహనాల చట్ట సవరణ బిల్లును అధ్యయనంచేసి పలు మార్పుచేర్పులు చేయాలని సూచిస్తూ పార్లమెంటుకు నివేదిక అందజేసింది. అలాగే, విద్యార్థి దశ నుంచే ట్రాఫిక్ చట్టాలు, నిబంధనలు, నియంత్రణలపై అవగాహన కల్పించాల్సిన అవసరం ఉందని అభిప్రాయపడింది. దేశవ్యాప్తంగా 12వ తరగతి వరకు రోడ్డు భద్రత గురించి తప్పనిసరిగా బోధించాలని పేర్కొంది. కాగా, వేకువజామున భారీ వాహనాలపై ఆంక్షలు విధించాలని కమిటీ సూచించింది. వారం పది రోజుల పాటు ఒకే డ్రైవర్ వాహనం నడపడంవల్ల ఒత్తిడికి లోనవుతున్నారని, తద్వారా రోడ్డు ప్రమాదాలు ఎక్కువ అవుతున్నాయని కమిటీ గుర్తించింది. ఉదయం 3 గంటల నుంచి 5గంటల వరకు వాణిజ్య వాహనాలను నడవనివ్వకూడదని సిఫారసు చేసింది. రోడ్డు భద్రతకోసం ప్రత్యేకంగా నేషనల్ రోడ్ సేఫ్టీ ఫండ్ పేరిట నిధిని ఏర్పాటు చేయాలని, కొత్త వాహనం కొన్నప్పుడు అదనపు సుంకం విధించి ఈ నిధిలో జమ చేయాలని సిఫారసు చేసింది.
newdhilly, fibravari 15 (aandhrajyoti): vyaktigata vaahanaallo aayudhaalanu unchukovadaaniki anumatinchavaddani parlamentary sthaayee sangham suuchimchimdi. roddupai prayaanistunna kramamlo saha vaahanadaarulatoe chinna chinna godavalu ayinappudu sahanam kolpoi tama tupaakulatoe kaalpulaku tegabadutunnarani telchindi. mukhyamgaa ilanti kesulu mahanagaralu, pattanaallo ekkuva namodu avutunnaayani telipindi. niyantrana lekapovadamto ekkuvasaatam licensed ganlathone kaalpulu jarugutunnaayani perkondi. kabatti vaahanaallo aayudhaalanu unchukovadaanni nishedhinchaalani sifaarasu chesindi. ravaana saakha parlamentary sthaayee sangham motar vahanala chatta savarana billunu adhyayananchesi palu maarpucherpulu cheyalani suuchistuu paarlamentuku nivedika andajesindi. alaage, vidyaarthi dasha nunche trafic chattaalu, nibandhanalu, niyantranalapai avagaahana kalpinchaalsina avasaram undani abhipraayapadindi. desavyaaptamgaa 12va taragati varaku roddu bhadrata gurinchi tappanisarigaa bodhinchaalani perkondi. kaga, vekuvajaamuna bhari vaahanaalapai aankshalu vidhinchaalani commity suuchimchimdi. vaaram padi rojula paatu oke driver vaahanam nadapadamvalla ottidiki lonavutunnarani, tadwara roddu pramaadaalu ekkuva avutunnaayani commity gurtinchindi. udayam 3 gantala nunchi 5gantala varaku vaanijya vaahanaalanu nadavanivvakudadani sifaarasu chesindi. roddu bhadratakosam pratyekamgaa neshanal rod sefty fund paerita nidhini erpaatu cheyalani, kotta vaahanam konnappudu adanapu sunkam vidhinchi ee nidhilo jama cheyalani sifaarasu chesindi.